Paul Shi Chunjie

Paul Shi Chunjie (født januar 1920 i Kina, død 13. november 1991) var katolsk biskop. Han var hjelpebiskop i undergrunnskirken i bispedømmet Baoding i provinsen Hebei i Folkerepublikken Kina.
Liv og virke
Prest
Shi Chunjie ble presteviet 1. juni 1947. 
Hjelpebiskop i Baoding
Den 29. april 1987 ble han ordinert til hjelpebiskop av Baoding av undergrunnsbiskopen Mathias Lu Zhengshen av Tianshui. Det skjedde mens Baodings undergrunnsbiskop Peter Joseph Fan Xueyan var påpasset i husarrest og hans halvt paralyserte og rullestolsbrukende hjelpebiskop Chen Jianzhangs helse var sviktende. 

Etter kort tid gikk det brått dårligere med biskop Shis helse også. Han kunne ikke lenger dra mye rundt, og bodde ved landsbykirken i Xinli i fylket Qingyuan.

Biskop Fan var en inspirasjonskilde for undergrunnkatolikker i store deler av Kina. I september 1990 takket han av, og valgte biskop Chen til sin etterfølger. Biskop Shi var intet godt alternativ, ettersom han selv på få år var blitt nesten blind og nå led av en rekke sykdommer, blant dem en hjertesykdom. 
Arrestasjon, død
Natten til 14. desember 1990 ble så biskop Shi arrestert av de kinesiske sikkerhetsmyndigheter, og han ble holdt i forvaring sammen med 23 prester, nonner og lekfolk. Biskopen trengte medisiner som var svært kostbare i Kina. De fikk han ikke. 

Han døde i sikkerhetspolitiets forvaring i november 1991, etter sigende den 13. november. Politiet nektet først å angi dødsårsak, men gav senere den versjon at han døde helt naturlig på et aldershjem. Liket var blitt utlevert familien som fikk beskjed om at bisettelsen måtte skje med det samme, og det ble gjennomført under utelukkelse av andre enn familien. Folk som så liket mente at biskopen var blitt brutalt behandlet; det hadde skrammer og biskopen var kledt i få, tynne og dels opprevne klær. Senere hevdet hans tilhengere å vite at foruten slag og manglende medisinsk behandling, var også utsettelse i tynne klær til sterk kulde med på å fremkalle hans død. Det ble også trukket sammenligninger med biskop Fans død i fangenskap, kort tid etter. 

Svært kort etter biskop Paul Shi Chunjies død sørget myndighetene for et raskt valg og rask ordinasjon av en ny «offisiell» biskop av Baoding, 67-årige Matthew Pan Deshi. Hastverket ble oppfattet som temmelig upassende både av den offisielle kirkes katolikker og av undergrunnskatolikkene.<ref>Asia Harvest: [https://www.asiaharvest.org/china-resources/hebei/1991-paul-shi-chunjie 1991 Paul Shi Chunjie], lest 2023-01-09</ref>

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Mario Zanin (1890-1958) *1934
 Kardinal Paul Yü Pin (Yu Bin) (1901-1978) *1936
 Biskop Giuseppe Ferruccio Maurizio Rosà (1888-1961) *1946
 Biskop Peter Joseph Fan Xueyan (1907-1992) *1951
 Biskop Casimir Wang Milu (1943-2017) *1981
 Biskop Bartholomew Yu Chengti (Chengdi) (1919-2009) *1981
 Biskop Mathias Lu Zhengshen (1919-2002) *1982
 Biskop Paul Shi Cunjie'' (1920-1991) *1987http://www.catholic-hierarchy.org shic.html, lest 9. januar 2022

 Referanser 

Kategori:Kinesiske katolske biskoper
Kategori:Personer fra Hebei
Kategori:Linjen Rebiba